રેટિંગ એજન્સી ક્રિસિલે તેના રિપોર્ટમાં કહ્યું છે કે ભારતીય વિમાન કંપનીઓ ચાલુ નાણાકીય વર્ષમાં જંગી ખોટના ખાડામાં ઊતરી જશે અને આ ખોટ છેલ્લાં એક દાયકામાં સૌથી વધારે હશે. ક્રિસિલે ગુરુવારે પ્રસિદ્ધ કરેલા રિપોર્ટમાં કહ્યું હતું કે ઓઈલ મોંઘું થવાથી અને રૂપિયો નબળો પડવાથી આ નુકસાન થશે. ક્રિસિલે તેના રિપોર્ટમાં કહ્યું છે કે વિમાન કંપનીઓ કુલ 9300 કરોડ રૂપિયાની જંગી ખોટ કરશે તેવો અંદાજ છે. અગાઉ 2014માં તેમણે સૌથી વધુ 7348 કરોડ રૂપિયાની ખોટ કરી હતી. જોકે ત્યાર પછી ત્રણ વર્ષ ખૂબ સારા રહ્યા હતા. આ ચાર વર્ષ દરમિયાન વિમાન કંપનીઓએ 4000 કરોડ રૂપિયાનો નફો કરી લીધો હતો.